钦定古今图书集成/理学汇编/学行典/第131卷 > 礼记 > 《曲礼上》
## 钦定古今图书集成/理学汇编/学行典/第131卷 > 礼记 > 《曲礼上》

《曲礼》曰：“毋不敬。”

〈陈注〉范氏曰：“《经礼》三百，《曲礼》三千，可以一言蔽之，曰‘毋不敬’。”　刘氏曰：“此君子修己以敬，而其效至于安人、安百姓也。”〈大全〉西山真氏曰：“《曲礼》一篇，为《礼记》之首；而‘毋不敬’”一言，为《曲礼》之首。盖敬者，礼之纲领也。曰“毋不敬”者，谓身心内外不可使有一毫之不敬也。